《秋晚》
清代·郑梁

斜阳平楚风烟乱，新月遥村鸡犬微。好与邻翁争席罢，其如客邸带愁归。

疏萤暗落青苔井，野火孤明白板扉。多少惊心荣辱事，秋江拟付钓鱼矶。

作者简介：（1637—1713）浙江慈溪人，字禹梅，号寒村。康熙二十七年进士，累官广东高州知府。黄宗羲弟子。工诗文，尝作《晓行》诗，人呼为“郑晓行”。家富藏书，与天一阁相埒。兼善画。晚年右体不遂，以左手作书画，人视为仙吏。有《寒村诗文集》。